Source: http://demokracija.eu/tujina/icc-bo-preiskoval-vojno-proti-drogam-na-filipinih.html
Timestamp: 2018-05-24 23:17:24+00:00

Document:
Haaško Mednarodno kazensko sodišče (ICC) Twitter
Haaško Mednarodno kazensko sodišče (ICC) je filipinsko vlado obvestilo, da bo preiskalo izvensodne poboje v okviru kampanje proti nezakoniti trgovini z drogami na Filipinih. Filipinski predsednik Rodrigo Duterte, ki je sprožil to kampanjo, je pozdravil preiskavo. ICC je sprožil tudi preiskavo nasilja nad protestniki v Venezueli.
"Našo misijo v Haagu so obvestili, da je urad tožilca Mednarodnega kazenskega sodišča sprožil preliminarno preiskavo domnevnih dejanj, povezanih s kampanjo proti nezakonitim drogam," je po poročanju nemške tiskovne agencije dpa povedal Dutertejev tiskovni predstavnik Harry Roque.
Uvedbo preiskave je kasneje potrdila tudi glavna tožilka ICC Fatou Bensouda.
"Predsednik pozdravlja preliminarno preiskavo, saj ima dovolj obtožb," je povedal Roque po poročanju nemške tiskovne agencije dpa. Poudaril je, da je Duterte pripravljen priti pred sodišče, če se bo postopek nadaljeval. "Če bo treba, se bo osebno zagovarjal in prišel pred ICC," je pojasnil Rogue.
Vendar pa je izpostavil, da ta preiskava ni uradna preiskava in da je njen cilj zgolj "določiti, če obstaja utemeljena osnova za nadaljevanje s formalnim postopkom". Ocenil je, da gre za potrato časa in virov sodišča.
Primera proti predsedniku samemu ni, ker je kampanja proti nezakoniti trgovini z drogami "izraz policijske moči pri soočanju s škodljivim problemom trgovine z drogami na Filipinih", je dodal tiskovni predstavnik. "Kot suverena država imajo Filipini odgovornost, da zaščitijo trenutne in prihodnje generacije z učinkovitim naslavljanjem groženj varnosti in blaginji, kot je širjenje nezakonitih drog," je še povedal.
Filipinski odvetnik Jude Sabio je sicer aprila lani na ICC vložil tožbo proti predsedniku Rodrigu Duterteju in enajstim drugim uradnikom. Danes je sporočil, da je "navdušen". "Duterte in njegova kohorta se mora vsaj soočiti s preliminarno preiskavo, ki je uvod v uradno kazensko preiskavo," je povedal in dodal, da "upa, da bodo uspeli premagati to prvo oviro in da bo ICC za Duterteja in njegove sodelavce izdal nalog za aretacijo".
Predsednikovi kritiki uvedbo preiskave vidijo kot prvi korak pri iskanju odgovornosti vlade in iskanju pravice za žrtve vojne proti drogam. "Ob takšnem razvoju mora Duterte spoznati, da ni nad zakonom," je povedal opozicijski senator Antonio Trillanes.
Bensouda je sicer danes sporočila še, da je sodišče uvedlo tudi preliminarno preiskavo nasilja nad protivladnimi protestniki v Venezueli. Preiskovali bodo nasilje venezuelskih varnostnih sil nad protestniki od aprila lani.
Spomladi in poleti 2017 se je vsak dan skoraj 10.000 protestnikov zbralo na protestih proti predsedniku Nicolasu Maduru, ki je odvzel pooblastila parlamentu, v katerem je večino prevzela opozicija in ga skušala odstaviti. Vzpostavil je posebno ustavodajno skupščino, v kateri imajo večino njegovi podporniki.
Na protestih je policija uporabila prekomerno nasilje, aretirali pa so več tisoč nasprotnikov opozicije. Poleg tega so jih v priporu zlorabljali. Več kot 120 ljudi je v izgredih umrlo. ICC bo zdaj te domnevne zločine preiskal. Na podlagi preliminarne preiskave pa lahko uvede uradno kazensko preiskavo.
Športni plezalec Jernej Kruder bi težko lepše začel sezono, saj si je na uvodni tekmi svetovnega pokala 2018 v balvanskem plezanju 14. aprila v švicarskem Meiringenu priplezal svojo krstno zmago...
15 april 2018, Šport, Ni komentarjev

References: sodišče 
 sodišče 
 ICC 
 ICC 
 ICC 
 ICC 
 sodišče 
 ICC